stanford-oval/wikipedia huggingface dataset:
21 ธันวาคม
วันถึงแก่กรรม

พ.ศ. 2546 (ค.ศ. 2003) - เจ้าเครือแก้ว ณ เชียงใหม่ ศิลปินแห่งชาติสาขาศิลปะการแสดงประจำปี พ.ศ. 2541
ปรากฏการณ์สมมุติ

พ.ศ. 2555 (ค.ศ. 2012) - วันสิ้นโลก (ปรากฏการณ์ 2012)
แหล่งข้อมูลอื่น

BBC: On This Day
Today in History: December 21[ลิงก์เสีย]
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
นัตสึมิ มูรากามิ

| นัตสึมิ มุรากามิ |
| --- | --- |
村上 奈津実
เกิด:  (1995-09-07) 7 กันยายน ค.ศ. 1995 (29 ปี) โตเกียว ประเทศญี่ปุ่น
อาชีพ: นักพากย์
องค์การ: ยูริงโปร
ส่วนสูง: 152 ซม.
นัตสึมิ มุรากามิ (村上 奈津実, むらかみ なつみ, 7 กันยายน 1995 -) เป็นนักพากย์หญิงชาวญี่ปุ่น สังกัดยูริงโปร  เกิดที่โตเกียว
ผลงานพากย์

มิวเคิลดรีมมี (ฮินาตะ ยุเมะ)
เลิฟไลฟ์! ชมรมสคูลไอดอลนิจิงะซากิ (มิยาชิตะ ไอ)
นักรบสายป่วน ออกปฏิบัติกวน! (โรเซ)
สโลว์ลูป (ฟุกุโมโตะ ฟุตาบะ)
4-นินวะโซเระโซเระอูโซะโอะสึกุ (จิโยะ)
เคฟทาวน์

| เคฟทาวน์ |
| --- | --- |

ข้อมูลพื้นฐาน
ชื่อเกิด: โรบิน แดเนียล สกินเนอร์
เกิด: 15 ธันวาคม 2541
อาชีพ: นักดนตรี
ช่วงปี: 2555-ปัจจุบัน
โรบิน เดเนียล สกินเนอร์ (อังกฤษ: Robin Daniel Skinner; เกิดเมื่อวันที่ 15 ธันวาคม 2541) หรือที่รู้จักในชื่อ เคฟทาวน์ (อังกฤษ: Cavetown) เป็นนักร้อง นักแต่งเพลงและ ยูทูเบอร์ จากเคมบริดจ์ สไตล์ดนตรีของเขาผสมผสานองค์ประกอบของ ร็อคอินดี้ และ โล-ฟาย พร้อมกับเพลงบัลลาดที่เล่นด้วยอูคูเลเล่ ในเดือนพฤศจิกายน 2562 เขามียอดฟังเพลงมากกว่า 2.7 ล้านครั้งบนสปอทิฟาย  ช่อง YouTube ของเขาเริ่มสร้างขึ้นเมื่อเดือนพฤศจิกายน 2555 มีผู้ติดตามมากกว่า 1 ล้านคนและยอดวิว 95 ล้านครั้ง สกินเนอร์เปิดตัวอัลบั้มที่สามของเขาในชื่อ Lemon Boy เดือนมกราคม 2561
ชีวิตในวัยเด็ก

โรบินเกิดที่อ๊อกซฟอร์ด เมื่อวันที่ 15 ธันวาคม 2541 และย้ายมาที่ เคมบริดจ์ ตั้งแต่อายุแปดขวบ ความสนใจในดนตรีของเขาได้รับแรงบันดาลใจมาจากพ่อของเขา เดวิด สกินเนอร์ นักเป่าขลุ่ยมืออาชีพและผู้อำนวยการดนตรีที่มหาวิทยาลัยเคมบริดจ์ ซึ่งเป็นผู้ที่สอนวิธีการเล่นกีตาร์อะคูสติกให้เขาตอนอายุแปดขวบ แม่ของเขาเป็นครูสอนดนตรีแนวบารอคและนักดนตรีมืออาชีพ เขาศึกษาต่อที่ วิทยาลัยชุมชนพาร์คไซด์ และ วิทยาลัยฮิลส์โรดซิกธ์ฟอร์ม
ซิงเกิล

ในฐานะศิลปินนำ
| ปี | ชื่อเพลง | อัลบั้ม |
| --- | --- | --- |
| 2558 | "This is Home" | Non-album singles |
| 2561 | "Just Add Water" | Dear. |
| 2561 | "Juliet" | Animal Kingdom: Sandy |
| 2561 | "Boys Will Be Bugs" | Animal Kingdom: Comet |
| 2562 | "Advice" | Animal Kingdom: Ash |
| 2562 | "Self Control" (Frank Ocean cover) | Animal Kingdom: Shells |
| 2562 | "Hug All Ur Friends" | Animal Kingdom: Jackson |
| 2562 | "Home" | รอประกาศ |
| 2562 | "Feb 14" | รอประกาศ |
| 2562 | "Telescope" | รอประกาศ |
| 2562 | "Things That Make It Warm" | รอประกาศ |
ในฐานะศิลปินที่ร่วมแสดง
| Year | Title | Album/EP |
| --- | --- | --- |
| 2561 | "Devil Town" (with Kevin Devine) | Devinyl Splits No. 11 |
แจ็ก ดักลัส

จอห์น แพทริก ดักลัส (อังกฤษ: John Patrick Douglass; เกิดในวันที่ 30 มิถุนายน ค.ศ. 1988) รู้จักกันในนามแฝงออนไลน์ว่า แจ็กส์ฟิลม์ส (jacksfilms) เป็นทั้งยูทูบเบอร์, นักแสดงตลก, นักร้องในเว็บ, ผู้สร้างภาพยนตร์ และนักดนตรีชาวอเมริกัน
เขาเริ่มทำงานออนไลน์โดยการสร้างช่องยูทูบใน ค.ศ. 2006 เมื่อจำนวนผู้เข้าชมมากขึ้น เขาจึงเล่นซีรีส์คอมเมดีตามความคิดเห็นและคำขอของผู้คน เช่น Your Grammar Sucks (YGS), JackAsk และ Yesterday I Asked You (YIAY) ในเดือนตุลาคม ค.ศ. 2020 ดักลัสประกาศตอนจบของ YGS และ JackAsk และจะจัดไลฟ์ทัวร์ YIAY Live ใน ค.ศ. 2020 แต่ถูกเลื่อนไปยังเดือนมกราคม ค.ศ. 2021 เนื่องจากการระบาดทั่วของไวรัสโคโรนา พ.ศ. 2562–2563
รางวัล

| ปี | สาขา | รางวัล | ผล | อ้างอิง |
| --- | --- | --- | --- | --- |
| 2018 | ชอร์ตี อวอร์ดส | YouTuber of the Year | ชนะ |  |
| 2018 | สตรีมีย์ อวอร์ดส | Overall Comedy | เสนอชื่อเข้าชิง |  |
| 2019 | สตรีมีย์ อวอร์ดส | Comedy | ชนะ |  |
แหล่งข้อมูลอื่น

jacksfilms YouTube channel
jackisanerd YouTube channel
Jack Douglass' GET JACK'D live chat series on Vokle
Douglass' music on iTunes
ฮารูนะ โองาตะ

| ฮารูนะ โองาตะ |
| --- | --- |
โองาตะใน พ.ศ. 2559
ข้อมูลพื้นฐาน
ชื่อเกิด: ฮารูนะ โองาตะ
เกิด: 15 กุมภาพันธ์ พ.ศ. 2542 (25 ปี)
ที่เกิด: จังหวัดโอซากะ ประเทศญี่ปุ่น
แนวเพลง: เจป็อป
อาชีพ: นักร้อง ยูทูเบอร์
ช่วงปี: พ.ศ. 2557–2561
ค่ายเพลง: เซติมะ อัพ-ฟรอนต์เวิร์ค
อดีตสมาชิก: มอร์นิงมูซูเมะ (พ.ศ. 2557–2561) ยูพลัส (พ.ศ. 2564–2566)
ฮารูนะ โองาตะ (ญี่ปุ่น: 尾形春水; โรมาจิ: Ogata Haruna; เกิด 15 กุมภาพันธ์ พ.ศ. 2542) เป็นยูทูเบอร์หญิงชาวญี่ปุ่น ก่อนหน้านี้เธอเป็นอดีตสมาชิกรุ่นที่ 12 ของมอร์นิงมูซูเมะ
ประวัติการทำงาน

ในช่วงปี 2557 โองาตะได้เข้าร่วมโครงการ "มอร์นิงมูซูเมะ'14 <โกลเด็น> ออดิชัน!" (モーニング娘。'14 ＜黄金＞オーディション！) สุดท้ายเธอได้ผ่านการคัดเลือกและได้เข้าร่วมมอร์นิงมูซูเมะ ในฐานะสมาชิกรุ่นที่ 12 พร้อมกับมิกิ โนนากะ, มาเรีย มากิโนะ และอากาเนะ ฮากะ และได้ประกาศเปิดตัวอย่างเป็นทางการเมื่อวันที่ 30 กันยายน ในคอนเสิร์ต "มอร์นิงมูซูเมะ'14 คอนเสิร์ตทัวร์ อากิ กีฟมีมอร์เลิฟ์ ~มิจิชิเงะ ซายูมิ ซตสึเงียวสเปเชียล~" (モーニング娘。'14コンサートツアー秋 GIVE ME MORE LOVE ～道重さゆみ卒業記念スペシャル～)
วันที่ 27 มีนาคม พ.ศ. 2561 โองาตะได้ประกาศสำเร็จการศึกษาจากมอร์นิงมูซูเมะ เพื่อไปศึกษาต่อในระดับมหาวิทยาลัย ซึ่งจะจัดงานสำเร็จการศึกษาในคอนเสิร์ต "มอร์นิงมูซูเมะ ทันโจ 20 ชูเน็นคิเน็น คอนเสิร์ตทัวร์ 2018 ฮารุ ~วีอาร์มอร์นิงมูซูเมะ~ ไฟนอล โองาตะ ฮารูนะ ซตสึเงียวสเปเชียล" (モーニング娘。誕生20周年記念コンサートツアー2018春～We are MORNING MUSUME。～ファイナル 尾形春水卒業スペシャル) ในวันที่ 20 มิถุนายน  และในวันเดียวกันที่โองาตะได้สำเร็จการศึกษาจากมอร์นิงมูซูเมะ หลังจากนั้นเธอก็ได้ออกจากวงการบันเทิงไป
วันที่ 19 มิถุนายน พ.ศ. 2562 โองาตะได้กลับมาสู่สาธารณชนอีกครั้ง โดยการเปิดบัญชีทวิตเตอร์, อินสตาแกรม และติ๊กต็อก
ต่อมาวันที่ 15 สิงหาคม เธอได้เปิดช่องยูทูบอย่างเป็นทางการ ในฐานะยูทูบเบอร์
วันที่ 3 เมษายน พ.ศ. 2564 โองาตะได้เป็นสมาชิกวงเกิร์ลกรุ๊ปในยูทูบที่มีชื่อว่า "คาออสปิพิส" หรือในเวลาต่อมาได้มีการเปลี่ยนชื่อในภายหลังเป็น "ยูพลัส"  จนกระทั่งวันที่ 3 กันยายน พ.ศ. 2566 ยูพลัสได้ยุบวงหลังจากมีการประกาศเมื่อวันที่ 8 กรกฎาคม
ผลงาน

ผลงานที่โองาตะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
ผลงาน > สมุดรวมภาพ

[21 พฤษภาคม พ.ศ. 2559] Ogata Haruna Mini Photobook "Greeting -Photobook-"
ผลงาน > ดีวีดีและบลูเรย์

[12 มิถุนายน พ.ศ. 2558] Greeting ~Ogata Haruna~ (Greeting 〜尾形春水〜)
[19 พฤษภาคม พ.ศ. 2561] Morning Musume '18 Ogata Haruna Sotsugyou Memorial
[มกราคม พ.ศ. 2562] Ogata Haruna on Morning Musume Tanjou 20 Shuunen Kinen Concert Tour 2018 Haru ~We are MORNING MUSUME~ Final Ogata Haruna Sotsugyou Special
โรงพยาบาลราชบุรี

| โรงพยาบาลราชบุรี |
| --- | --- |

ประเภท: โรงพยาบาลระดับตติยภูมิ
ที่ตั้ง: 85 ถนน สมบูรณ์กุล ตำบลหน้าเมือง อำเภอเมือง จังหวัดราชบุรี
ข้อมูลทั่วไป
ก่อตั้ง: พ.ศ. 2484
สังกัด: กระทรวงสาธารณสุข
โรงเรียนแพทย์: คณะแพทยศาสตร์ สถาบันพระบรมราชชนก
ผู้อำนวยการ: นายแพทย์อนุกูล ไทยถานันดร์
จำนวนเตียง: 1,000
เว็บไซต์: www.rajburi.org
โรงพยาบาลราชบุรี เป็นโรงพยาบาลศูนย์ มีขนาด 1,000 เตียง (ไม่รวม ICU) ตั้งอยู่เลขที่ 85 ถนน สมบูรณ์กุล ตำบลหน้าเมือง อำเภอเมือง จังหวัดราชบุรี ให้บริการดูแลสุขภาพด้านร่างกายและจิตใจ มาตั้งแต่ปี พ.ศ. 2484 เป็นต้นมา เป็นโรงพยาบาลตติยภูมิระดับสูง มีแพทย์เฉพาะทางแต่ละสาขาวิชา และแพทย์เฉพาะทางย่อย เป็นศูนย์รักษาโรคเฉพาะทางที่ทันสมัยแห่งหนึ่ง ในแถบภาคตะวันตกของประเทศไทย นอกจากนี้ ยังเป็นสถาบันผลิตแพทย์เพิ่มเพื่อชาวชนบท มีการเรียนการสอนนักศึกษาแพทย์ของโรงพยาบาลเอง ที่ผ่านมา มีแพทย์จบการศึกษาไปแล้ว หลายรุ่น และทำงานอยู่ในหลายๆ จังหวัดในภูมิภาคนี้ ปัจจุบันมีแพทย์ประจำ 145 คนและบุคลากรอื่นรวมกันกว่า 900 คน
ประวัติ > เหตุการณ์บุกยึดโรงพยาบาลศูนย์ราชบุรี พ.ศ. 2543

บทความหลัก: เหตุการณ์ก๊อด'ส อาร์มี่บุกยึดสถานทูตพม่า พ.ศ. 2542 และโรงพยาบาลศูนย์ราชบุรี พ.ศ. 2543
เหตุการณ์บุกยึดโรงพยาบาลศูนย์ราชบุรี พ.ศ. 2543 เป็นเหตุการณ์ที่เกี่ยวกับความมั่นคงภายในประเทศไทยที่เกิดขึ้นด้วยกลุ่มนักศึกษากะเหรี่ยงคริสต์ สัญชาติพม่า ติดอาวุธสงคราม เรียกกองกำลังตัวเองว่า ก๊อด'ส อาร์มี่ (God's Army) หรือ กองกำลังพระเจ้า
เช้าวันที่ 24 มกราคม พ.ศ. 2543 กองกำลังนักศึกษาพม่าได้ปลอมตัวเป็นผู้โดยสารนั่งรถประจำทางสายสวนผึ้ง-ราชบุรี แล้วใช้ปืนเอ็ม-16 จี้คนขับรถให้พาไปยังโรงพยาบาลศูนย์ราชบุรี เมื่อไปถึงได้บุกยึดโรงพยาบาล จับแพทย์ พยาบาล และคนไข้เป็นตัวประกัน
จากนั้น เจ้าหน้าที่ฝ่ายไทยพยายามเข้าไปช่วยเหลือตัวประกัน แต่ไม่สำเร็จ จึงเปลี่ยนมาใช้วิธีเจรจาต่อรองจนทราบว่า กลุ่มก๊อด'ส อาร์มี่ ต้องการนำตัวแพทย์ และพยาบาลไปรักษาทหารกะเหรี่ยงที่ได้รับบาดเจ็บจากการถูกทหารรัฐบาลพม่าปราบปรามอย่างหนัก จนในที่สุด เวลา 04.00 น. ของวันที่ 25 มกราคม กองกำลังผสม หน่วยนเรศวร 261 และหน่วยอรินทราช 26 ได้บุกเข้าไปช่วยเหลือตัวประกัน จนสามารถช่วยเหลือตัวประกันไว้ได้ทั้งหมดอย่างปลอดภัย
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลราชบุรี  เป็นศูนย์แพทยศาสตรศึกษาชั้นคลินิก สังกัดโรงพยาบาลราชบุรี  กระทรวงสาธารณสุข ซึ่งเป็นสถาบันร่วมผลิตแพทย์ของสถาบันพระบรมราชชนก สถาบันสมทบของมหาวิทยาลัยมหิดล ณ อำเภอเมืองราชบุรี จังหวัดราชบุรี
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก  โรงพยาบาลราชบุรี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของมหาวิทยาลัยมหิดล ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต:  มหาวิทยาลัยมหิดล
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |  |
| --- | --- | --- |
|  ระดับชั้นเตรียมแพทยศาสตร์(ชั้นปี 1)  ระดับชั้นปรีคลินิก (ชั้นปี 2 - 3)  ระดับชั้นคลินิก (ชั้นปี 4 - 6) |  คณะวิทยาศาสตร์ มหาวิทยาลัยมหิดล  คณะแพทยศาสตร์ศิริราชพยาบาล มหาวิทยาลัยมหิดล  ศูนย์แพทยศาสตรศึกษาชั้นคลินิก โรงพยาบาลราชบุรี |  |
ศูนย์แพทยศาสตรศึกษาชั้นคลินิก > การรับบุคคลเข้าศึกษาในหลักสูตรแพทยศาสตรบัณฑิต

ศูนย์แพทยศาสตรศึกษาชั้นคลินิก โรงพยาบาลราชบุรี รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางระบบรับตรงประจำปีตามประกาศศูนย์แพทยศาสตรศึกษาชั้นคลินิก โรงพยาบาลราชบุรี ตามเขตพื้นที่จังหวัดที่สำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุขกำหนดในแต่ละปี
ดูเพิ่ม

คณะแพทยศาสตร์ศิริราชพยาบาล มหาวิทยาลัยมหิดล
สถาบันพระบรมราชชนก
นิกกิ ลิลลี

นิโกเล ลิลลี คริสตู (อักษรโรมัน: Nicole Lilly Christou, เกิด 22 กรกฎาคม 2004; เป็นที่รู้จักในวงการภายใต้ชื่อ นิกกิ ลิลลี; Nikki Lilly) เป็นนักรณรงค์เพื่อการกุศล, ยูทูบเบอร์, นักเขียน และ ผู้ดำเนินรายการโทรทัศน์ชาวอังกฤษ ผู้รับรางวัลอินเทอร์เนชั่นนอลเอ็มมีคิดส์อะวอร์ดประจำปี 2019 จากตอนของเธอในซีรี่ส์ช่อง CBBC เรื่อง My Life, Nikki Lilly Meets,  Nikki Lilly Bakes และเคยปรากฏตัวบนรายการ Celebrity Supply Teacher สอนเรื่องการทำวล็อก เธอเป็นผู้รับรางวัลพิเศษของ BAFTA ที่อายุน้อยที่สุดในประวัติศาสตร์ และในปี 2016 ได้รับรางวัลเด็กหาญกล้า (Child of Courage) จากพรายด์ออฟบริเตนอะวอร์ด
ชีวิตช่วงต้น

เมื่ออายุได้หกขวบ เธอถูกวินิจฉัยเป็นครั้งแรกด้วยโรคหลอดเลือดแดงกับหลอดเลือดดำก่อตัวผิดรูป (arteriovenous malformation; AVM) ซึ่งเป็นอาการทางการแพทย์ที่หายากและจะต้องได้รับการรักษาโดยการผ่าตัดหลายครั้งซึ่งนำไปสู่รูปลักษณ์ของเธอที่เปลี่ยนไป เธอขาดเรียนในชั้นประถมไปรวม 4 เดือน และเดินทางไปสหรัฐอเมริกาหลายครั้งเพื่อรับการรักษา
เธอเริ่มเป็นที่รู้จักจากวิดีโอของเธอบนยูทูบ ซึ่วเริ่มทำตั้งแต่อายุแปดขวบ แบ่งปันเรื่องราวของการใช้ชีวิตร่วมกีบ "ความแตกต่างที่มองเห็นได้ชัด" (visible difference) ช่องยูทูบของเธอมีเนื้อหาที่เกี่ยวกับการใช้ชีวิตร่วมกับโรคเรื้อรัง การกลั่นแกล้ง สุขภาพจิต ไปจนถึงความงามและการอบขนม
ผลงานโทรทัศน์

เธอเป็นประเด็นหลักในสองตอนของวีรี่ส์สารคดีช่อง CBBC ในตอน My Life: Born to Vlog และ I Will Survive
ในปี 2016 เธอชนะการแข่งขันในฤดูกาลที่สี่ของการแข่งขัน Junior Bake Off และในปี 2018 เธอเริ่มต้นเป็นผู้ดำเนินรายการโทรทัศน์ของช่อง CBBC รายการ Nikki Lilly Meets… ซึ่งเธอสัมภาษณ์นักการเมืองและบุคคลที่มีชื่อเสียง เช่น นักกีฬาเทนนิส แอนดี เมอเรย์ และอดีตนายกรัฐมนตรี เธรีซา เมย์
อิชตาดียูดูดราเกา

| --- | --- |
มุมมองทางอากาศของสนามยูฟ่า 
th
ที่ตั้ง: โปร์ตู โปรตุเกส
พิกัด: 41°09′42″N 8°35′02″W﻿ / ﻿41.161758°N 8.583933°W﻿ / 41.161758; -8.583933
เจ้าของ: สโมสรฟุตบอลโปร์ตู
ผู้ดำเนินการ: โปร์ตูอิชตาดียู (กลุ่มสโมสรฟุตบอลโปร์ตู)
ความจุ: 50,033 ที่นั่ง
สถิติผู้ชม: 52,000 คน (16 พฤศจิกายน ค.ศ. 2003) โปร์ตู 2–0 บาร์เซโลนา
ขนาดสนาม: 105 × 68 เมตร
พื้นผิว: หญ้า
ป้ายแสดงคะแนน: จอแอลอีดีซัมซุง พี10
การก่อสร้าง
เปิดใช้สนาม: 16 พฤศจิกายน ค.ศ. 2003
งบประมาณในการก่อสร้าง: 125 ล้านยูโร
สถาปนิก: มานูแวล ซัลกาดู
ผู้รับเหมาทั่วไป: โซมากึ
การใช้งาน
สโมสรฟุตบอลโปร์ตู (ค.ศ. 2003–ปัจจุบัน) ฟุตบอลทีมชาติโปรตุเกส (บางนัด)
เว็บไซต์
www.fcporto.pt/en/club/estadio-do-dragao
อิชตาดียูดูดราเกา (โปรตุเกส: Estádio do Dragão; แปลว่า สนามกีฬามังกร) เป็นสนามฟุตบอลที่มีอัฒจันทร์เป็นที่นั่งทั้งหมด ตั้งอยู่ในเมืองโปร์ตู ประเทศโปรตุเกส เป็นสนามเหย้าของสโมสรฟุตบอลโปร์ตู มาตั้งแต่ ค.ศ. 2003 สนามนี้มีความจุ 50,033 ที่นั่ง โดยเป็นสนามฟุตบอลที่ใหญ่ที่สุดเป็นอันดับสามในประเทศโปรตุเกส
สนามแห่งนี้ได้รับการออกแบบโดยมานูแวล ซัลกาดู สถาปนิกชาวโปรตุเกส สร้างขึ้นเพื่อทดแทนสนามเดิมของโปร์ตูคือ อิชตาดียูดัชอังตัช พร้อมทั้งกลายเป็นหนึ่งในสนามแข่งขันฟุตบอลชิงแชมป์แห่งชาติยุโรป 2004 รอบสุดท้าย พิธีเปิดสนามจัดขึ้นเมื่อวันที่ 16 พฤศจิกายน ค.ศ. 2003 โดยมีการแข่งขันกระชับมิตรระหว่างโปร์ตู กับกับบาร์เซโลนา โดยมีผู้เข้าชม 52,000 คน
อิชตาดียูดูดราเกาเป็นสนามกีฬาระดับสี่ดาว ตามเกณฑ์ของยูฟ่า โดยเคยจัดการแข่งขันระดับสโมสรระหว่างประเทศและระดับทีมชาติมาแล้วหลายรายการ รวมทั้งยูฟ่าเนชันส์ลีก 2019 รอบสุดท้าย และยูฟ่าแชมเปียนส์ลีก นัดชิงชนะเลิศ 2021
แฮร์รี่ พอตเตอร์กับศิลาอาถรรพ์ (ภาพยนตร์)

| แฮร์รี่ พอตเตอร์กับศิลาอาถรรพ์ |
| --- | --- |
ใบปิดภาพยนตร์ฉบับนานาชาติแสดงชื่อเรื่อง Philosopher's Stone (ซ้าย) และฉบับอเมริกันแสดงชื่อเรื่อง Sorcerer's Stone (ขวา)
กำกับ: คริส โคลัมบัส
บทภาพยนตร์: สตีฟ โคล์ฟส์
สร้างจาก: แฮร์รี่ พอตเตอร์กับศิลาอาถรรพ์ โดย เจ. เค. โรว์ลิง
อำนวยการสร้าง: เดวิด เฮย์แมน
นักแสดงนำ:   แดเนียล แรดคลิฟฟ์  รูเพิร์ต กรินต์  เอ็มมา วอตสัน  จอห์น คลีส  รอบบี โคลเทรน  วอร์วิก เดวิส  ริชาร์ด กริฟฟิทส์  ริชาร์ด แฮร์ริส  เอียน ฮาร์ต  จอห์น เฮิร์ต  แอลัน ริกแมน  ฟิโอนา ชอว์  แมกกี สมิธ  จูลี วอลเทอร์ส 
กำกับภาพ: จอห์น ซีล
ตัดต่อ: ริชาร์ด แฟรนซิส-บรูซ
ดนตรีประกอบ: จอห์น วิลเลียมส์
บริษัทผู้สร้าง:   วอร์เนอร์บราเธอส์พิกเจอส์  เฮย์เดย์ฟิล์มส์  1492 พิกเจอส์  
ผู้จัดจำหน่าย: วอร์เนอร์บราเธอส์พิกเจอส์
วันฉาย:   4 พฤศจิกายน ค.ศ. 2001 (2001-11-04) (โอเดียนเลสเตอร์สแควร์)    16 พฤศจิกายน ค.ศ. 2001 (2001-11-16) (สหราชอาณาจักรและสหรัฐ) 
ความยาว: 152 นาที
ประเทศ:   สหราชอาณาจักร  สหรัฐ 
ภาษา: อังกฤษ
ทุนสร้าง: 125 ล้านดอลลาร์สหรัฐ
ทำเงิน: 1.018 พันล้านดอลลาร์สหรัฐ
แฮร์รี่ พอตเตอร์กับศิลาอาถรรพ์ (อังกฤษ: Harry Potter and the Philosopher's Stone) เป็นภาพยนตร์แนวแฟนตาซี ฉายเมื่อปี ค.ศ. 2001 กำกับโดย คริส โคลัมบัส และจัดจำหน่ายโดย วอร์เนอร์บราเธอส์พิกเจอส์ ดัดแปลงจากนวนิยายในชื่อเดียวกันของเจ. เค. โรว์ลิง เมื่อปี ค.ศ. 1997 ภาพยนตร์อำนวยการสร้างโดย เดวิด เฮย์แมน และเขียนบทภาพยนตร์โดย สตีฟ โคล์ฟส์ เป็นภาพยนตร์เรื่องแรกในภาพยนตร์ชุด แฮร์รี่ พอตเตอร์ แสดงนำโดย แดเนียล แรดคลิฟฟ์ เป็น แฮร์รี่ พอตเตอร์, รูเพิร์ต กรินต์ เป็น รอน วีสลีย์ และ เอ็มมา วอตสัน เป็น เฮอร์ไมโอนี เกรนเจอร์ ภาพยนตร์เล่าเรื่องราวของ แฮร์รี่ พอตเตอร์ ในช่วงปีแรกของเขาที่โรงเรียนคาถาพ่อมดแม่มดและเวทมนตร์ศาสตร์ฮอกวอตส์ และพบว่าเขาเป็นพ่อมดที่มีชื่อเสียง จึงได้เริ่มศึกษาวิชาเวทมนตร์
วอร์เนอร์บราเธอส์ซื้อสิทธิ์ในการสร้างภาพยนตร์จากหนังสือเมื่อ ค.ศ. 1999 เป็นเงิน 1 ล้านปอนด์ การสร้างภาพยนตร์เริ่มต้นในสหราชอาณาจักรใน ค.ศ. 2000 คริส โคลัมบัส เป็นผู้กำกับที่ถูกเลือกให้สร้างภาพยนตร์ จากรายชื่อตัวเลือกผู้กำกับ ซึ่งมี สตีเวน สปีลเบิร์กและร็อบ เรเนอร์ เจ. เค. โรว์ลิง ต้องการให้นักแสดงทั้งหมดเป็นชาวอังกฤษ โดยสามนักแสดงหลักได้รับการเลือกในเดือนสิงหาคม ค.ศ. 2000 หลังการเปิดประกาศรับคัดเลือกนักแสดง ภาพยนตร์ถ่ายทำในลิฟส์เดนฟิล์มสตูดิโอและในอาคารประวัติศาสตร์ต่าง ๆ ทั่วสหราชอาณาจักร ตั้งแต่เดือนกันยายน ค.ศ. 2000 ถึงเดือนมีนาคม ค.ศ. 2001
ภาพยนตร์ฉายในโรงภาพยนตร์ในสหราชอาณาจักรและสหรัฐ เมื่อวันที่ 16 พฤศจิกายน ค.ศ. 2001 ประสบความสำเร็จทั้งคำวิจารณ์และรายได้ ภาพยนตร์ทำเงิน 974 ล้านดอลลาร์สหรัฐ ในบ็อกซ์ออฟฟิซทั่วโลก ในช่วงการฉายครั้งแรก และทำเงินจนถึง 999 ล้านดอลลาร์สหรัฐ จากการฉายใหม่หลายครั้ง กลายเป็นภาพยนตร์ที่ทำเงินสูงสุดในปี ค.ศ. 2001 และเป็นภาพยนตร์ที่ทำเงินสูงสุดอันดับที่สอง ในเวลานั้น ภาพยนตร์ได้รับการเสนอชื่อในหลากหลายรางวัล รวมไปถึง รางวัลออสการ์ สาขารางวัลออสการ์ สาขาดนตรีประกอบภาพยนตร์ยอดเยี่ยม, รางวัลออสการ์ สาขากำกับศิลป์ยอดเยี่ยมและรางวัลออสการ์ สาขาออกแบบเครื่องแต่งกายยอดเยี่ยม ภาพยนตร์ตามมาด้วยภาคต่ออีกเจ็ดเรื่อง เริ่มตั้งแต่ แฮร์รี่ พอตเตอร์กับห้องแห่งความลับ ในปี ค.ศ. 2002 และจบที่ภาพยนตร์ แฮร์รี่ พอตเตอร์กับเครื่องรางยมทูต ภาค 2 ในปี ค.ศ. 2011 เป็นเวลาเกือบสิบปีตั้งแต่ภาพยนตร์เรื่องแรกฉาย
นักแสดง

แดเนียล แรดคลิฟฟ์ รับบทเป็น แฮร์รี่ พอตเตอร์
รูเพิร์ต กรินต์ รับบทเป็น รอน วีสลีย์
เอ็มมา วัตสัน รับบทเป็น เฮอร์ไมโอนี่ เกรนเจอร์
จอห์น คลีสซ์ รับบทเป็น เซอร์นิโคลัส เดอ มิมซี พอร์พิงตัน (นิกหัวเกือบขาด)
ร็อบบี้ โคลทราน รับบทเป็น รูเบอัส แฮกริด
วอร์วิค เดวิส รับบทเป็น ฟิลิอัส ฟลิตวิก
ริชาร์ด กริฟฟิธส์ รับบทเป็น เวอร์นอน เดอร์สลีย์
ริชาร์ด แฮร์ริส รับบทเป็น อัลบัส ดัมเบิลดอร์
เอียน ฮาร์ต รับบทเป็น ศาสตราจารย์ควีเรลล์
จอห์น เฮิร์ท รับบทเป็น คุณโอลลิแวนเดอร์
อลัน ริคแมน รับบทเป็น เซเวอร์รัส สเนป
ฟิโอน่า ชอว์ รับบทเป็น เพ็ตทูเนีย เดอร์สลีย์
แมกกี้ สมิธ รับบทเป็น มิเนอร์ว่า มักกอนนากัล
จูลี่ วอลเตอร์ส รับบทเป็น มอลลี่ วีสลีย์
ทอม เฟลตัน  รับบทเป็น เดรโก มัลฟอย
ความสำเร็จของภาพยนตร์

ภาพยนตร์แฮร์รี่ พอตเตอร์กับศิลาอาถรรพ์ซึ่งเข้าฉายในปี พ.ศ. 2544สามารถทำรายได้มากกว่า976ล้านเหรียญขึ้นเป็นภาพยนตร์ที่สร้างรายได้มากที่สุดในอันดับที่2ในเวลานั้นรองจากภาพยนตร์เรื่อง ไททานิก แฮร์รี่ พอตเตอร์ภาคแรกในแบบฉบับภาพยนตร์ยังคงทำรายได้สูงสุดในบรรดาภาพยนตร์ทุกภาคอีกด้วย ปัจจุบันภาพยนตร์เรื่องแฮรฺรี่ พอตเตอร์กับศิลาอาถรรพ์อยู่ในอันดับที่5 ของภาพยนตร์ที่สร้างรายได้มากที่สุดในบรรดาแฮร์รี่ พอตเตอร์ทุกภาค นอกจากนี้ยังได้รับการเสนอชื่อเข้าชิงรางวัลออสการ์3สาขาอีกด้วย
สื่ออื่นๆ > เกม

ภายหลังจากแฮร์รี่ พอตเตอร์กับศิลาอาถรรพ์ในแบบภาพยนตร์ได้เข้าฉายทั่วโลก บริษัทเกมจากประเทศสหรัฐอเมริกาอย่างบริษัทElectronic Artsก็ได้ผลิตแฮร์รี่ พอตเตอร์กับศิลาอาถรรพ์ในแบบฉบับวิดีโอเกมซึ่งสามารถเล่นได้กับ เพลย์สเตชัน เกมบอย เป็นต้น ภายหลังบริษัทElectronic Artsก็ได้ผลิตแฮร์รี่ พอตเตอร์กับศิลาอาถรรพ์รูปแบบวิดีโอเกมให้สามารถเล่นได้กับเพลย์สเตชัน2ได้อีกด้วย คุณสมบัติของเกมนี้คือสามารถเสกเวทมนตร์ต่างๆได้เหมือนกับภาพยนตร์ และยังสามารถเล่นควิดดิชได้อีกด้วย
สื่ออื่นๆ > ดนตรีประกอบภาพยนตร์

ในภาพยนตร์แฮร์รี่ พอตเตอร์กับศิลาอาถรรพ์ได้มีดนตรีประกอบภาพยนตร์มากมายทำให้ได้มีการรวบรวมดนตรีประกอบภาพยนตร์ทุกเพลงลงในแผ่นดนตรีอีกด้วย นอกจากนั้นยังมีเพลง Hedwig's Theme ที่เป็นดนตรีเอกลักษณ์ของภาพยนตร์แฮร์รี่ พอตเตอร์ทุกๆภาคอีกด้วย ดนตรีในอัลบั้มเพลงมีดังนี้
"Prologue"
"Harry's Wondrous World"
"The Arrival of Baby Harry"
"Visit to the Zoo and Letters from Hogwarts"
"Diagon Alley and the Gringotts Vault"
"Platform Nine-and-Three-Quarters and the Journey to Hogwarts"
"Entry into the Great Hall and the Banquet"
"Mr. Longbottom Flies"
"Hogwarts Forever! and the Moving Stairs"
"The Norwegian Ridgeback and a Change of Season"
"The Quidditch Match"
"Christmas at Hogwarts"
"The Invisibility Cloak and the Library Scene"
"Fluffy's Harp"
"In the Devil's Snare and the Flying Keys"
"The Chess Game"
"The Face of Voldemort"
"Leaving Hogwarts"
"Hedwig's Theme"
แหล่งข้อมูลอื่น

เว็บไซต์ทางการ
Harry Potter and the Philosopher's Stone ที่อินเทอร์เน็ตมูวีเดตาเบส
Harry Potter and the Sorcerer's Stone ที่บ็อกซ์ออฟฟิศโมโจ
Harry Potter and the Sorcerer's Stone ที่รอตเทนโทเมโทส์
Harry Potter and the Sorcerer's Stone ที่เมทาคริติก
แม่แบบ:โลกเวทมนตร์ของเจ. เค. โรว์ลิง
โรงพยาบาลพระนารายณ์มหาราช

| โรงพยาบาลพระนารายณ์มหาราช   King Narai Hospital |
| --- | --- |

ประเภท: โรงพยาบาลทั่วไป (รพท.)
ที่ตั้ง: เลขที่ 260 ถนนพหลโยธิน  หมู่ที่ 1 ตำบลเขาสามยอด อำเภอเมืองลพบุรี จังหวัดลพบุรี รหัสไปรษณีย์ 15000 โทรศัพท์ (036)621537-45
ข้อมูลทั่วไป
ก่อตั้ง: 6 กุมภาพันธ์ พ.ศ. 2500
สังกัด: กระทรวงสาธารณสุข เขตสุขภาพที่ 4
ผู้อำนวยการ: แพทย์หญิงนุชรินทร์ อักษรดี
จำนวนเตียง: 561 เตียง
แพทย์: 90 คน
บุคลากร: 1,492 คน
เว็บไซต์: http://www.kingnaraihospital.go.th
โรงพยาบาลพระนารายณ์มหาราช เดิมชื่อ โรงพยาบาลลพบุรี เป็นโรงพยาบาลประจำจังหวัด มีขีดความสามารถในระดับตติยภูมิ ตั้งอยู่ในอำเภอเมืองลพบุรี จังหวัดลพบุรี เป็นโรงพยาบาลในเขตสุขภาพที่ 4 สังกัดกระทรวงสาธารณสุข ประเภท โรงพยาบาลทั่วไป
ประวัติโรงพยาบาลพระนารายณ์มหาราช

โรงพยาบาลพระนารายณ์มหาราช เดิมชื่อ โรงพยาบาลลพบุรี เป็นโรงพยาบาลในสังกัดกระทรวงสาธารณสุข ประเภท โรงพยาบาลทั่วไป ปัจจุบันโรงพยาบาลพระนารายณ์มหาราชมีเนื้อที่ 39 ไร่ 1 งาน 44 ตารางวาได้เริ่มก่อสร้างเมื่อ พ.ศ. 2496 เปิดให้บริการประชาชนเมื่อวันที่ 1 พฤศจิกายน พ.ศ. 2499 และทำพิธีเปิดอย่างเป็นทางการเมื่อวันที่ 6 กุมภาพันธ์ พ.ศ. 2500 ตั้งอยู่ที่ หมู่ที่ 1 ตำบลเขาสามยอด อำเภอเมืองลพบุรี จังหวัดลพบุรี
ชื่อโรงพยาบาลพระราชทาน

พระบาทสมเด็จพระเจ้าอยู่หัวภูมิพลอดุลยเดช ทรงพระกรุณาโปรดเกล้าฯ พระราชทานนามโรงพยาบาลลพบุรีใหม่ เป็น “โรงพยาบาลพระนารายณ์มหาราช” เพื่อเทิดพระเกียรติและรำลึกถึงพระมหากรุณาธิคุณ สมเด็จพระนารายณ์มหาราช ที่ทรงนำความเจริญด้านการแพทย์มาสู่ประเทศไทย และจังหวัดลพบุรี ตั้งเป้าพัฒนาให้เป็นโรงพยาบาลศูนย์ชั้นนำในเขตภาคกลาง ในอนาคต
นายแพทย์สุพรรณ ศรีธรรมมา โฆษกกระทรวงสาธารณสุข (สธ.) เปิดเผยว่า ได้รับพระมหากรุณาธิคุณจากพระบาทสมเด็จพระเจ้าอยู่หัว ภูมิพลอดุลยเดช ทรงพระกรุณาโปรดเกล้าโปรดกระหม่อมพระราชทานชื่อโรงพยาบาลลพบุรีใหม่ ว่า “โรงพยาบาลพระนารายณ์มหาราช” ตั้งแต่วันที่ 18 กันยายน พ.ศ. 2552 เป็นต้นไป เพื่อเทิดพระเกียรติสมเด็จพระนารายณ์มหาราช พระมหากษัตริย์แห่งกรุงศรีอยุธยา ผู้ทรงสร้างเมืองลพบุรีให้เป็นราชธานีแห่งที่ 2 ทรงเป็นผู้นำวิทยาการสมัยใหม่และความเจริญด้านต่างๆ เกือบทุกด้านมาสู่ประเทศ โดยเฉพาะอย่างยิ่งการนวดไทย โดยมีการผสมผสานการรักษาด้วยแพทย์แผนไทยและแพทย์แผนตะวันตก ปรากฏอยู่ในหลักฐานตำรา “พระโอสถพระนารายณ์”  เป็นตำรายา 81 ตำรับ มีตัวยาปรากฏในตำรามากกว่า 300 ชนิด
โรงพยาบาลพระนารายณ์มหาราชเป็นโรงพยาบาลทั่วไป ตั้งอยู่ใน อำเภอเมืองลพบุรี จังหวัดลพบุรี เปิดบริการมาแล้ว 60 ปี ปัจจุบันมีเตียงรับผู้ป่วย 561 เตียง มีบุคลากรให้บริการ 1,492 คน โดยมีแพทย์ผู้เชี่ยวชาญครบทุกสาขารวม 90 คน ทันตแพทย์ 20 คน เภสัชกร 33 คน พยาบาลวิชาชีพ 461 คน พยาบาลเทคนิค 1 คน และเจ้าหน้าที่อื่นๆ 887 คน ขณะนี้ได้เร่งพัฒนาคุณภาพบริการทุกด้าน โดยในอนาคตจะพัฒนาให้เป็นโรงพยาบาลศูนย์ชั้นนำในเขตภาคกลาง และเป็นศูนย์แพทย์เชี่ยวชาญด้านมะเร็งในระดับต้น เป็นพึ่งพาของประชาชน
ที่ผ่านมาโรงพยาบาลพระนารายณ์มหาราช มีผลงานการพัฒนาดีเด่นมากมาย เช่น เป็นโรงพยาบาลสายสัมพันธ์แม่ลูก ได้รับมาตรฐานการบำบัดฟื้นฟูยาเสพติด เป็นสถานที่ทำงานที่น่าอยู่ งานโภชนาการประกอบอาหารให้ผู้ป่วยในโรงพยาบาลดีเด่นในระดับ “ดีมาก” ได้รับรางวัลเป็นโรงพยาบาลคุณภาพตามมาตรฐานด้านการส่งเสริมสุขภาพ พ.ศ. 2549 งานอนามัยแม่และเด็กดีเด่นระดับเขต ได้รับการรับรองเป็นโรงพยาบาลสายใยรักระดับทอง พ.ศ. 2551 ผ่านการรับรองเป็นโรงพยาบาลคุณภาพตามมาตรฐานสากล ตั้งแต่ พ.ศ. 2547 และการรับรองการให้บริการดูแลผู้ป่วยโรคกล้ามเนื้อหัวใจวายเฉียบพลันดีเยี่ยม พ.ศ. 2549
ต่อวันมีประชาชนเข้ารับบริการตรวจรักษาที่แผนกผู้ป่วยนอกเฉลี่ย 1,363 ราย โรคที่พบมากอันดับ 1 ได้แก่โรคความดันโลหิตสูงร้อยละ 24 รองลงมา คือ เบาหวาน ร้อยละ 15 มีผู้ป่วยนอนรักษาในโรงพยาบาลวันละ 355 ราย ที่พบมากที่สุด ได้แก่ โรคท้องร่วงร้อยละ 32 รองลงมา คือ โรคหัวใจล้มเหลวร้อยละ 11 ทำผ่าตัดใหญ่วันละ 29 ราย และกำลังดำเนินการก่อสร้างอาคารเพื่อขยายเป็นโรงพยาบาลศูนย์ต่อไป
ข้อมูลด้านการพยาบาล

โรงพยาบาลพระนารายณ์มหาราช เป็นโรงพยาบาลประเภททั่วไปขนาด 561 เตียง และมีจำนวนผู้ป่วยนอกมารับบริการ วันละ 1,500–1,800 ราย กระทรวงสาธารณสุขมีนโยบายพัฒนาให้เป็นโรงพยาบาลศูนย์ และให้เป็นศูนย์รับผู้ป่วยอุบัติเหตุฉุกเฉินและผู้ป่วยที่มีภาวะโรคซับซ้อน ที่ส่งต่อมาจากโรงพยาบาลในจังหวัดลพบุรี และจากโรงพยาบาล 29 แห่งใน 3 จังหวัดใกล้เคียง ได้แก่ ชัยนาท สิงห์บุรี และอ่างทอง